पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वैक्सीन की कमी की वजह से 18 से 44 साल आयु के लोगों का टीकाकरण फिलहाल स्थगित कर दिया गया। इधर, शनिवार को 45 साल से अधिक आयु के लोगों को लग रहे रूटीन टीकाकरण के तहत कैंप लगाए गए। 46 केंद्रों पर 1340 लोगों के टीकाकरण का लक्ष्य था। इन केंद्रों पर टीकाकरण के लिए 1718 लोग आए।
इसमें 45 साल से अधिक के 299 लोगों ने पहला व 421 ने दूसरा तथा 60 साल से अधिक के 127 ने पहला व 780 ने दूसरा डोज लगवाया। स्वास्थ्य विभाग द्वारा भोपाल से मिले निर्देश के तहत शनिवार के साथ ही सोमवार व बुधवार को भी रूटीन टीकाकरण जारी रहेगा।
18 साल से अधिक आयु के युवाओं के टीकाकरण के लिए अभी तक कोई आदेश नहीं आए। हालांकि कई युवा टीकाकरण के लिए रजिस्ट्रेशन करा चुके हैं। वे बेसब्री से टीका लगवाने का इंतजार कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn